Autoritățile din Tel Aviv cer proprietarilor de câini să înregistreze la primărie mostre din ADN-ul animalului de companie.
Israelienii recoltează probe ADN de la proprietarii câinilor. E soluția găsită pentru a scăpa de fecalele câinilor din Tel Aviv. Cei care nu strâng după animalele lor vor fi astfel găsiți și amendați.
Proprietarii de câini din Tel Aviv sunt obligați să furnizeze autorităților locale mostre din ADN-ul animalelor lor de companie. Decizia vine după ce primăria a calculat că aproximativ 500 de kilograme de excremente de animale rămân pe străzile orașului, în fiecare lună, scrie The Jerusalem Post.Această lege va permite inspectorilor municipali să colecteze mostre din excrementele animalelor lăsate pe străzi, după care să trimită amenzi prin poștă proprietarului care nu a făcut curățenie. Cuantumul exact al amenzii nu este încă clar.În prezent, dacă un proprietar de câine nu reuşeşte să strângă excrementele câinelui său, el este amendat cu o sumă care se apropie de 224 de dolari.Proprietarii de câini urmează să dea aceste informaţii atunci când înregistrează un nou animal de companie sau reînoiesc anual permisul animalului lor de companie.